สวัสดีคะ. หนูมีอาการที่เต้านมมีจะเรียกว่าก้อนก็ไม่แน่ใจหรือประมาณแบบเป็นไตละคะมันนูนออกมาแล้วมีสีคล้ำๆๆคะขนานปานกลางคะ เจ็บอยู่คะเมื่อได้โดนคะ
สวัสดีค่ะ หากเห็นเนื้อเต้านมมีการนูนออกมา น่าจะเกิดจากก้อนที่เต้านม โดยอาจเกิดได้จากหลายสาเหตุ เช่น1. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ มักคลำได้ค่อนข้างนิ่ม หรือกดแล้วบุ๋ม อาจกลิ้งไปมาได้ หรือขยับได้เล็กน้อย หากซีสต์มีการอักเสบ อาจทำให้เกิดอาการเจ็บร่วมด้วยได้2. ก้อนเนื้องอกธรรมดา มีหลายชนิด ที่พบได้บ่อยคือก้อนเนื้องอกชื่อ fibroadenoma เป็นต้น ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ4.มะเร็งเต้านมก้อนจะแข็ง ไม่สามารถขยับไปมาได้ ก้อนมักโตเร็ว แต่พบได้น้อยมากมากในคนอายุ 19 ปี จึงไม่น่าใช่สาเหตุหากสงสัยว่าคลำได้ก้อน แนะนำให้ไปพบแพทย์เพื่อตรวจค่ะ แพทย์จะตรวจคลำเต้านม และอาจส่งตรวจเพิ่มเติมด้วยอัลตราซาวด์เต้านมค่ะ